ร้องสนช.ทบทวนกฎหมายบุหรี่ หวั่นต่างชาติแทรกแซงนโยบาย
นักวิชาการยื่นหนังสือทบทวนร่าง พ.ร.บ.ยาสูบฯ หวั่นบริษัทข้ามชาติเข้าแทรกแซงนโยบาย ไม่ควรให้เอกชนลงทุน
17 ก.พ. 2561

นักวิชาการยื่นหนังสือทบทวนร่าง พ.ร.บ.ยาสูบฯ หวั่นบริษัทข้ามชาติเข้าแทรกแซงนโยบาย ไม่ควรให้เอกชนลงทุนน.ส.ศิริวรรณ พิทยรังสฤษฎ์ ผู้อำนวย การศูนย์วิจัยและจัดการความรู้เพื่อการ ควบคุมยาสูบ ภายใต้มหาวิทยาลัยมหิดลได้เข้ายื่นหนังสือต่อประธานคณะกรรมาธิการวิสามัญฯ เพื่อขอให้คณะกรรมาธิการวิสามัญทบทวนเนื้อหาร่างพระราชบัญญัติการยาสูบแห่งประเทศไทย โดยเฉพาะมาตรการ 8(7) และ (9) เนื่องจากมีช่องว่างกฎหมายเอื้อให้บริษัทบุหรี่ข้ามชาติเข้ามาแทรกแซงนโยบายที่เกี่ยวกับการควบคุมยาสูบของไทยน.ส.ศิริวรรณ กล่าวว่า แม้ว่ากฎหมายจะบัญญัติให้คนต่างด้าวถือหุ้นได้มากสุดแค่ 49% แต่อาจจะมีนอมินีของต่างชาติเข้ามาถือหุ้นแทนเพื่อแทรกแซงนโยบายการบริหารและการควบคุมยาสูบของภาครัฐ ซึ่งอาจส่งผลต่อนโยบายซื้อใบยาสูบ รวมถึงไม่สมควรที่จะให้บุคคลต่างด้าวเข้าถือหุ้นร่วมกับภาครัฐควรให้รัฐถือหุ้นเต็ม 100% ฝ่ายเดียวในขณะเดียวกันไม่ควรให้เข้า ร่วมกิจการกับรัฐหรือเอกชนนอกราชอาณาจักรได้ เพราะที่ผ่านมาเคยมี บทเรียนจากต่างประเทศที่ให้โอกาสลักษณะเช่นนี้ แต่สุดท้ายยาสูบในประเทศกลับแข่งกับต่างชาติไม่ได้ และมีการนำเข้ายาสูบจากต่างประเทศเพิ่มขึ้นมากในช่วงเวลาสั้นๆ นอกจากนี้ไม่ควรให้การยาสูบแห่งประเทศไทยจัดตั้งเป็นบริษัทมหาชน